ועדת הכספים, כנסת 25, פרוטוקול מספר 124, 2023-05-07 00:00

משה גפני: פרק ט' (מסים), למעט סעיפים 40-41 ו-45-47 מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2023), התשפ"ג-2023

משה גפני:  סעיפים 42-44 הקצאת חשבוניות

משה גפני:  שלומית, תזכירי על מה היה הוויכוח בדיון

שולמית אלוני: בפעם הקודמת התחלנו דיון כללי בנושא וביקשת מרשות המסים לחזור עם תשובות לגבי האם הם מוכנים ללכת למהלך של פיילוט

שולמית אלוני:  ביקשת לבחון את העלאת הסכום בחשבוניות מ-5,000 שקלים חדשים ל-25,000 שקלים חדשים

ינון אזולאי: גם הוראת שעה זה היה, לא?     

שולמית אלוני: בהוראת שעה

ערן יעקב: נראה לנו שיש רציונל בבקשה הזאת כדי לתת איזה שהוא comfort zone לעולם המשקי, לתת לו איזו שהיא רגיעה והבנה שאנחנו מנסים לעשות הליך שהוא win-win משקי

ערן יעקב:  אנחנו לא מנסים להכשיל את המשק, אנחנו מנסים לעשות משהו שבסופו של יום באמת יעזור לכולנו

ערן יעקב:  בשנה הראשונה אמרת שאתה רוצה פיילוט

ערן יעקב:  אמרת שאם אחרי שנה תרגיש שזה לא מספיק טוב לציבור, תרצה את האפשרות לכפות עוד שנה של פיילוט

משה גפני: להאריך לאו דווקא בעוד שנה

אליהו (אלי) רביבו: להאריך על פי צורך, באופן ענייני

ערן יעקב: ברור

שולמית אלוני: הדיון בוועדה נסוב סביב השאלה, האם הנושא של הרישום ישלול - -      

ערן יעקב: המשמעות של פיילוט זה שהכל עובד רגיל

ערן יעקב:  זה אומר שאנחנו מקצים אוטומטית את המספרים

ערן יעקב:  אנחנו לא  מעכבים און ליין מישהו בתוך העסקה, גם אם יש לנו חשש

שולמית אלוני: ואם יש קושי אחר כך והוא מבקש לנכות את התשומות, האם הוא יכול לנכות את התשומות?     

ערן יעקב: מה פתאום

ערן יעקב:  גם כשמישהו היום עושה עסקה ורשות המסים חושדת שאי אפשר לנכות, היא לא מנכה

אליהו (אלי) רביבו: זה לא משהו חדש

ערן יעקב: גם היום רשות המסים יכולה להיות בתוך העסקה, היא יכולה לבוא לעסק דקה אחרי שהוא הוציא את העסקה ולהגיד לו: דע לך, אנחנו לא מנכים את החשבונית הזאת

ערן יעקב:  שלומית, שיהיה ברור, לא משנים כלום בעניין הזה

משה גפני: מה לגבי הסכום?     

ערן יעקב: אנחנו חושבים ש-25 לא משרת את התכלית שבגינה הוועדה באה

ערן יעקב:  היא באה ואמרה: אנחנו עדיין רוצים להקל על אלה הרשומים, על אלה הקטנים

ערן יעקב:  25 יביא למצב שבמספר מאוד קטן של חשבוניות אתה תגיע לסכומים מאוד גדולים

ערן יעקב:  אנחנו מבינים את זה שאתה אומר שאתה רוצה להעלות את הסכום כי אתה רוצה להקל

ערן יעקב:  שמענו פה את חברי הוועדה, שמענו שאולי יש קושי עם העניין הידני, לכן אני סומך שתביאו פתרון יחד עם החברים היקרים פה

ערן יעקב:  אם היינו הולכים על 18,000 שקל, שזה מתאים לי בתפיסה, אבל קובעים מתווה יורד - -     

שולמית אלוני: הוועדה לא הלכה לכיוון של מתווה יורד

ערן יעקב: אני אומר עכשיו את דעתי

ערן יעקב:  אמר היו"ר: "אני רוצה שתחזרו עם תשובות"

ערן יעקב:  לגבי הפיילוט אמרתי את תשובתי

ערן יעקב:  לגבי הסכום אמרתי שאנחנו מקבלים את עמדת הוועדה שיש מקום להעלות את הסכום

ערן יעקב:  אנחנו אומרים שאפשר להעלות אותו למשהו מאוד-מאוד משמעותי, רק אנחנו מבקשים שהמתווה יהיה מתווה יורד, שידעו שיהיה מתווה יורד

ערן יעקב:  אם הוועדה לא אמרה כלום, בסדר גמור, אחרי שנה המודל קורה

משה גפני: עם כל הכבוד, אם אנחנו לא מאשרים המודל פוקע

ערן יעקב: הוא לא פוקע

ערן יעקב:  אתה יכול להמשיך את הפיילוט

משה גפני: אם אנחנו לא נאשר זה יפקע

ערן יעקב: אנחנו יכולים להשקיע המון משאבים כדי שהדבר הזה יקרה ויעבוד כמו שצריך

משה גפני: אנחנו איתכם

ערן יעקב: המתווה צריך להיות מתווה ברור, מתווה יורד שאפשר להאריך בו את הפיילוט

ערן יעקב:  אנחנו מאמינים שהדבר הזה יעבוד, והוא עובד

ג'ק בלנגה: 	אני עד לפני שעתיים לא הייתי ער לאיזו שהיא בעיה בחוק – לצערי, גם רשות המסים לא שיתפה אותנו

ג'ק בלנגה:  חוק מע"מ קובע חיוב במס על מתן שירותים במועד קבלת הכסף - כלומר, רק אחרי שהבן אדם קיבל את הכסף הוא מוציא חשבונית מס

ג'ק בלנגה:  כששאלנו איך הסעיף הזה מסתדר עם הוראת החוק שכרגע מונחת, רשות המסים הציעה להקצות את המספרים למשהו שהוא לא חשבונית מס - או על דרישת התשלום, או על החשבון, או על חשבונית עסקה

ג'ק בלנגה:  כל המסלולים האלה לא מקובלים עלינו, כי הם משנים את כל שיטת העבודה במתן שירותים בחוץ

ג'ק בלנגה:  בשעתיים האחרונות אנחנו מנסים למצוא פתרון לעניין הזה, אבל אין פתרון לזה

אורית פרקש הכהן: מה הבעיה?     

ג'ק בלנגה: הבעיה היא שבמתן שירותים על ידי מהנדסים, מוסכים, רואי חשבון ואינסטלטורים החיוב במס, במע"מ, נוצר רק אחרי שהעוסק קיבל את הכסף לחשבון הבנק שלו

ג'ק בלנגה:  אחרי שהכסף אצלו יש לו 14 ימים להוציא חשבונית מס

ג'ק בלנגה:  כשהוא קיבל 117,000 ובא להוציא חשבונית, מנהל רשות המסים לא מקצה לו מספר

ג'ק בלנגה:  לבן אדם ששילם את הכסף הוא אומר: אין לי את החשבונית, אני לא יכול לתת לך אותה

אורית פרקש הכהן: ואז הוא נהיה עבריין בעל כורחו

ג'ק בלנגה:  הוא לא נהיה עבריין - פשוט ללקוח ששילם אין חשבונית

ג'ק בלנגה:  כשהלקוח מבקש מאותו עוסק שיחזיר לו את הכסף, אותו עוסק אומר לו: חפש את החברים שלך, ממילא אני גנב כי אני לא מתכוון לתת לך את החשבונית

ג'ק בלנגה:  ניסינו למצוא פתרון

ג'ק בלנגה:  רשות המסים באה עם רעיון להקצות מספרים, שזה בניגוד להצעת החוק, על מסמכים אחרים, אבל אנחנו לא מסכימים לזה כי זה משנה את כל שיטת העבודה של כל המשרדים בחוץ, של כל נותני השירותים, ללא יוצא מן הכלל, וזה פשוט לא ישים

ערן יעקב: למרבית העסקאות בשירותים זה לא בהכרח רלוונטי

ערן יעקב:  למה? כי כשאני מקבל שירות לא צריכה להיות שום בעיה -  תצא חשבונית מס כמו היום, עם מספר

ערן יעקב:  ברור שאכפת לו גם ממחיר העסקה וגם מהמס שצריך לשלם

ערן יעקב:  במרבית העסקאות לא תהיה שום בעיה, זה יהיה כמו היום, כי אני מכיר את אותו אחד שנותן לי שירות, אני עובד איתו, אם זה בריטיינר או בצורה אחרת, גם היום וגם מחר

ערן יעקב:  יכול מאוד להיות, כמו שאמר ג'ק בלנגה, שיהיו מקרים שאני לא מכיר, שאני לא סומך או לא יודע ואני רוצה לדעת שאני יכול לנכות את החשבונית הזאת, את המע"מ בגינה

ערן יעקב:  קודם כל, גם היום יש חשבונית עסקה שאותה אי אפשר לנכות

ערן יעקב:  כמה משתמשים בה? כנראה לא הרבה

ערן יעקב:  האם היא רלוונטית?     

אליהו (אלי) רביבו: אתם יצרתם עידוד להשתמש בחשבונית עסקה

ערן יעקב: אין לנו איזו חיבה מסוימת לחשבונית עסקה

אליהו (אלי) רביבו: אפשר להגיד שאפשר להשתמש חרף העובדה שאנחנו לא מקדמים את זה בברכה

ערן יעקב: 	תזכרו שאנחנו עושים את התהליך הזה כדי לטפל בחשבוניות פיקטיביות

ערן יעקב:  חלק גדול מהחשבוניות הפיקטיביות נמצאות בעולם השירותים

ערן יעקב:  כשבעולם השירותים יהיה חשש, או כשאני לא אכיר את נותן השירות, רשות המסים תאפשר להוציא חשבונית עסקה, לקבל בגינה את המספר

ערן יעקב:  אגב, אם לא תקבל את המספר, כנראה שיש פה בעיה עם הקיזוז

אליהו (אלי) רביבו: וזה מספר שיתגלגל לאחר מכן לחשבונית מס

ערן יעקב: כן

אליהו (אלי) רביבו: חשוב להבהיר את זה

אליהו (אלי) רביבו:  אתם פשוט לא מבהירים את זה מספיק, ואז זה סתם נראה מסורבל ומבהיל

אליהו (אלי) רביבו:  אנחנו אומרים שכשאתה רוצה לדווח על עסקה שעדיין לא קיבלת עליה תשלום ולא רוצה לשלם בגינה את המס, זכותך להנפיק חשבונית עסקה

אליהו (אלי) רביבו:  המספר שיתקבל לחשבונית העסקה יגולגל לחשבונית המס - זה מה שאתם אומרים, נכון?      

ירון גינדי: 	אני שלחתי לך שלוש חשבוניות עסקה, כל אחת על 100,000

ירון גינדי:  כשאתה רוצה להעביר לי כסף, אתה אומר לי: חביבי, אני לא משלם לך 300, אני משלם לך 250

ירון גינדי:  מאותו רגע שאתה מעביר לי 250 התשע ספרות שקיבלתי על חשבוניות העסקה לא קבילות לחשבונית כי הסכום שונה

אליהו (אלי) רביבו: מה האחוז שזה קורה?     

ירון גינדי: כל היום אתה מוציא חשבוניות ועושים לך קיזוז

ירון גינדי:  זה עם ישראל, זה המשק

ירון גינדי:  אני מזכיר לכולכם שהתשע ספרות נוגעים לתאריך, לסכום, לפרטים, למספר חשבונית, לכן תהיה פה תקלה

ירון גינדי:  אדוני חבר הכנסת ויושב ראש הוועדה, אמרתם בדיון הקודם דבר אחד פשוט מאוד: צאו לפיילוט, והפיילוט אינו מחייב

אליהו (אלי) רביבו: אל תדברו בשני קולות

ירון גינדי: זה לא מה שאמרתם?         

אליהו (אלי) רביבו: בתחילת הדיון קם המקביל שלך, ג'ק, ואמר שנודע לו עוד משהו

אליהו (אלי) רביבו:  על זה אנחנו מנהלים עכשיו דיון

אליהו (אלי) רביבו:  עכשיו אתה אומר שסיכמנו משהו שאנחנו לא מדברים עליו

אליהו (אלי) רביבו:  אם אתם רוצים להתכנס סביב הסיכומים שלנו עם רשות המסים ואיתכם - נתקדם, ואם אתם רוצים לפתוח נושא דיון חדש - אנחנו נדבר עליו בנפרד

ירון גינדי: שניכם בדיון הקודם הבהרתם שיתחיל פיילוט, כאשר בפיילוט הזה, גם אם קיבלתי ספרות וגם אם לא קיבלתי ספרות, אני אוכל עדיין להתקזז במע"מ

משה גפני: נכון

ירון גינדי: שניכם הבהרתם את זה לרשות המסים

ירון גינדי:  לזה הם לא מסכימים

ערן יעקב: אם אין מספר הקצאה בפיילוט אי אפשר להתקזז, אחרת בשביל מה הפיילוט

ירון גינדי: חבר הכנסת רביבו, הבהרת להם חמש פעמים בדיון הקודם: תעשו פיילוט, כשהפיילוט לא מחייב את העסקים בזיכוי במע"מ, ואז תבואו אלינו לכנסת בסוף 2024 ואם נראה שהפיילוט טוב נעשה את זה

ירון גינדי:        כשישבנו אצלכם פה על הנושא של ייפויי הכוח לשכירים, נתתם להם זמן כדי שהציבור יוכל לעשות את זה בצורה יותר חלקה

ירון גינדי:  הזמן הזה פקע לפני איזה חודש ועדיין הציבור לא יכול לעשות את זה

ירון גינדי:  זה מוכיח שדברים שקשורים בטכנולוגיה לא קורים מהיום למחר, לכן אמרתם: תעשו פיילוט ואם הפיילוט יצליח תבואו אלינו ונתקדם

ירון גינדי:  הם אומרים לך עכשיו: לא, לא, לא, הפיילוט יהיה חובה - זה בניגוד למה שאמרתם בפעמים הקודמות

אליהו (אלי) רביבו: המהות של המודל היא לא המספר

אליהו (אלי) רביבו:  המספר הוא כלי להשיג את המטרה

אליהו (אלי) רביבו:  כדי שאנחנו ורשות המסים נדע אם הפיילוט עובד או לא, צריך להריץ מספרים במערכת

אליהו (אלי) רביבו:  סיכמנו שמהיום הראשון החשבוניות יקבלו מספר עם תשע ספרות והנתונים שיפיקו ברשות המסים כתוצאה ממתן המספר לא יהוו תנאי למתן האישור

אליהו (אלי) רביבו:  הבהירו ברשות המסים שגם אם כתוצאה מהנפקת המספר תהיה חשבונית חשודה, הם לא יעכבו את העסקה בגללה

אליהו (אלי) רביבו:  לכשנזכה להשלים את התהליך בעוד x זמן, כשהיושב ראש יחליט שהסתיימה תקופת הפיילוט והתכנית והמודל מאושרים, הנפקת המספר תהיה תנאי מקדים לאישור העסקה מטעם רשות המסים

ירון גינדי: זה בדיוק מה שאמרנו בפעם הקודמת

אליהו (אלי) רביבו: כל עוד יש פיילוט יונפקו מספרים בני תשע ספרות והם לא יהיו תנאי לקיום העסקה

חמד עמאר: זה בניגוד למה שדיברנו כאן בוועדה

אליהו (אלי) רביבו: ממש לא

ג'ק בלנגה: זה הסיכום

משה גפני: אני דוחה את ההצבעה על הסעיף הזה

משה גפני:  אני מבקש שבמשך היום תשבו ותגיעו לאיזה שהן הסכמות, כי אני לא רואה שזה מושלם להצבעה

משה גפני:  אני מבקש שתגיעו להסכמה גם על הנושאים החדשים שפתאום עלו ולא אמרתם אותם קודם

משה גפני:  לפני שאנחנו מצביעים אני רוצה שתגיעו להסכמה

ג'ק בלנגה: בסוף הדיון אמרתי למירי שהיא צריכה למצוא סנקציה אחרת לאי ניכוי מס על תשומות

משה גפני: אני מבקש שתשבו עם הלשכות ותנסו להגיע להסכמות

ערן יעקב: אנחנו לא תמיד באותו אינטרס, אנחנו והם

משה גפני: לא אמרתי

אליהו (אלי) רביבו: האם ניתן לוודא עם שני הצדדים שהם אכן מאשרים שזה המתווה שסיכמנו עליו? שניהם אומרים שכן

ערן יעקב: המשמעות של הפיילוט היא שיוקצו מספרים וככל שלא יהיו מספרים אי אפשר יהיה לקזז את החשבונית

אליהו (אלי) רביבו: זה מה שאמרתי

אליהו (אלי) רביבו:  אם אני אגלה שיש פה עניין מכוון של גרירת רגליים, תפסידו את התמיכה שלי